
RAPORT COMUN

asupra propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice


În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru completarea Ordonanţei de urgenţă a Guvernului nr.195/2002 privind circulaţia pe drumurile publice, trimisă Comisiei juridice, de disciplină şi imunităţi, Comisiei pentru industrii şi servicii şi Comisiei pentru transporturi şi infrastructură cu adresa Plx nr.225/2014 din 28 aprilie 2014 şi înregistrată cu nr.4c-11/508 din 29 aprilie 2014, nr.4c-3/161/2014 şi nr.4c-26/104/2014 din 3 iunie 2014.


Potrivit dispoziţiilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins proiectul propunerii legislative, în şedinţa din 23 aprilie 2014.


Consiliul Legislativ a avizat favorabil proiectul de lege, cu observaţii şi propuneri, conform avizului nr.592/21.05.2014.

Guvernul, prin adresa nr.2114/22.10.2014 nu susţine adoptarea propunerii legislative.
Propunerea legislativă supusă dezbaterilor are ca obiect de reglementare introducerea unui nou alineat la art.33 din ordonanţă care să reglementeze semnalizarea cu panouri a zonelor periculoase de pe drumurile publice. 

Întrucât propunerea legislativă are implicaţii asupra bugetului de stat, trebuie să se ţină cont de dispoziţiile art.15 alin.(1) din Legea nr.500/2002 privind finanţele publice, respectiv să se prevadă sursele de acoperire a majorării cheltuielilor bugetare şi, totodată, să se respecte prevederile art.7 din Legea responsabilităţii fiscale nr.69/2010 precum şi art.33 din Legea nr.24/2000 care reglementează obligativitatea efectuării studiului de impact.


Membrii Comisiei pentru transporturi şi infrastructură au examinat propunerea legislativă în şedinţa din 17.06.2015. La lucrările comisiei au fost prezenţi 19 de deputaţi, din totalul de 20 membrii ai comisiei.


Membrii Comisiei pentru industrii şi servicii au examinat propunerea legislativă în şedinţa din 13.05.2015. La lucrările comisiei au fost prezenţi 22 de deputaţi, din totalul de 24 membrii ai comisiei. 

Membrii Comisiei juridice, de disciplină şi imunităţi au examinat propunerea legislativă în şedinţa din 23.11.2015. La lucrările comisiei au fost prezenţi 20 de deputaţi, din totalul de 26 membrii ai comisiei.

În urma dezbaterilor, membrii celor trei Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice.


În raport cu obiectul şi conţinutul său, proiectul de lege face parte din categoria legilor organice. 

                      PREŞEDINTE,                                                SECRETAR,

      Bogdan Liviu CIUCĂ                             Sorin-Constantin STRAGEA  
                 VICEPREŞEDINTE,                                           SECRETAR,

      Marin GHEORGHE                                    Radu Bogdan ŢÎMPĂU
                     PREŞEDINTE,                                                 SECRETAR,

             Mihai LUPU                                              Constantin GALAN

Consilier parlamentar: Niculina Badea

Consilier parlamentar: Cristina Donea

Consilier parlamentar: Ioan Bivolaru

Consilier parlamentar: Ana Maria Schaer
TABEL COMPARATIV

	Nr.

crt.
	O.U.G. nr.195/2002, republicată, la data depunerii iniţiativei legislative O.U.G. nr.195/2002, republicată şi O.G. 2/2001
	Propunerea legislativă
	Observaţii

	
	Art.109 alin.(8) din O.U.G. nr.195/2002, republicată
(8) Amenzile privind circulaţia pe drumurile publice se achită în condiţiile legii şi se fac venit integral la bugetele locale.
	Art.109

(8) Amenzile privind circulaţia pe drumurile publice se achită în condiţiile legii şi se fac venit integral la bugetele locale. Amenzile cuvenite bugetelor locale se pot achita şi la filialele judeţene ale Casei de Economii şi Consemnaţiuni – CEK Bank, indiferent de domiciliul sau reşedinţa contravenientului.
	Propunerea se regăseşte la art.28 alin.(2) din O.G.2/2001 privind regimul juridic al contravenţiilor

(2)Amenzile care se cuvin bugetului de stat pot fi achitate la Casa de Economii şi Consemnaţiuni - C.E.C. - S.A. sau la unităţile Trezoreriei Statului, iar amenzile cuvenite bugetelor locale se achită la Casa de Economii şi Consemnaţiuni - C.E.C. - S.A. sau la casieriile autorităţilor administraţiei publice locale ori ale altor instituţii publice abilitate să administreze veniturile bugetelor locale, indiferent de localitatea pe a cărei rază acestea funcţionează, de cetăţenia, domiciliul sau de reşedinţa contravenientului ori de locul săvârşirii contravenţiei, precum şi la ghişeul unic din punctele de trecere a frontierei de stat a României. O copie de pe chitanţă se predă de către contravenient agentului constatator sau se trimite prin poştă organului din care acesta face parte, potrivit dispoziţiilor alin. (1).


